Diari Oficial de la Generalitat Valenciana


Sumari del DOGV 3656, del 30-12-1999 (1999/10899)

ACORD de 23 de desembre de 1999, del Govern Valencià, per la qual s'acorda ratificar l'acord del Consorci de Transports Públics de Viatgers de l'Àrea de València, de 15 de desembre de 1999, i la comanda de gestió a FGV de les línies de transport per carretera València-Manises-Aeroport, i Estació d'Empalmament de FGV - La Coma.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3656

Data del DOGV
:   30-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10842


Data del document
:   23-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Anàlisi jurídica

 Descriptors 

:   * Ferrocarrils de la Generalitat Valenciana
    * transport públic

ACORD de 23 de desembre de 1999, del Govern Valencià, per la qual s'acorda ratificar l'acord del Consorci de Transports Públics de Viatgers de l'Àrea de València, de 15 de desembre de 1999, i la comanda de gestió a FGV de les línies de transport per carretera València-Manises-Aeroport, i Estació d'Empalmament de FGV - La Coma. [1999/X10970]
  
El Govern Valencià, en la reunió del dia 23 de desembre de 1999, adoptà l'acord següent:
  
I. Antecedents
  
Primer. Les línies de transport per carretera València-Manises-Aeroport i Estació d'Empalmament FGV- La Coma, són de la titularitat de la Generalitat Valenciana, conformement amb l'article 31.15 de l'Estatut d'Autonomia.
  
Ambdues línies foren aportades, al moment oportú, per la Generalitat Valenciana al Consorci de Transports Públics reguladors de viatgers de l'Àrea de València, constituït per mitjà d'acords del Govern Valencià, de 14 de febrer de 1986, i de l'Ajuntament de València, de 6 de març de 1986, i va ser publicat el seu Estatut en el DOGV número 389, de 9 de juny de 1986. Recentment, per mitjà d'acord del consell d'administració d'aquest Consorci, de 15 de desembre de 1999, a ratificar pels òrgans de govern dels ajuntaments integrats en aquest Consorci, les línies referides, foren segregades d'aquest Consorci.
  
Segon. El Govern Valencià, a més de la titularitat de les línies de transport per carretera València-Manises-Aeroport i Estació d'Empalmament FGV- La Coma, posseeix respecte a la gestió de Ferrocarrils de la Generalitat Valenciana, la decisió de l'alta política en matèria d'ordenació i coordinació dels transports i la decisió sobre la incorporació de noves línies a FGV, conforme amb el que disposa l'article 36 de l'Estatut de FGV, així com la potestat d'encomanar a l'Entitat Ferrocarrils de la Generalitat Valenciana les línies de ferrocarril i serveis complementaris que procedisquen, d'acord amb el que disposa l'article tercer de la Llei de la Generalitat Valenciana 4/1986, de 10 de novembre, i en l'article segon del Decret 144/1986, de 24 de novembre, del Govern Valencià, pel qual s'aprova l'Estatut de FGV.
  
Tercer. La Conselleria d'Obres Públiques, Urbanisme i Transports i l'Entitat Ferrocarrils de la Generalitat Valenciana tenen el projecte d'ampliar la Línia 5 del Metro fins a l'aeroport, i la Línia 4 de tramvia fins al barri de la Coma, en un termini previst de quatre anys, de manera que el servei que actualment es presta per mitjà de les línies de transport per carretera València-Manises-Aeroport i Estació Empalmament FGV- La Coma, passarà a prestar-se per mitjà d'un tramvia i ferrocarril.
  
II. Justificació de la comanda de gestió
  
Primer. De tot el que s'ha dit fins ara resulta que el Govern Valencià per mitjà d'acord del consell d'administració del CVT, adoptat en la reunió del dia 15 de desembre de 1999, ha recobrat la gestió de les línies de transport per carretera València-Manises-Aeroport i Estació Empalmament FGV- La Coma, que fins ara estaven gestionades pel Consorci Valencià de Transports. I acorda la gestió directa d'aquestes línies, i l'encomana a l'Entitat Ferrocarrils de la Generalitat Valenciana.
  
Aquest acord de comanda de gestió es fonamenta en els preceptes següents:
  
a) L'article tercer de la Llei de la Generalitat Valenciana 4/1986, de 10 de novembre, i l'article segon del Decret 144/1986, de 24 de novembre, del Govern Valencià, pel qual s'aprova l'Estatut de FGV, que estableixen l'objecte de l'Entitat Ferrocarrils de la Generalitat Valenciana com a "l'explotació i gestió de les línies de ferrocarril i serveis complementaris de transports que s'han transferit a la Generalitat Valenciana, així com de les que en el futur se li puguen encomanar per aquesta".
  
b) L'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que regula la comanda de gestió.
  
Segon. I aquesta comanda de gestió es justifica materialment perquè aquestes línies en el moment present són un mode complementari de les línies de ferrocarril i tramvia, i que en un futur pròxim, aproximadament de quatre anys, passaran a prestar-se en mode ferrocarril o tramvia.
  
III. Comanda de gestió directa
  
Per tot això, el Govern Valencià, com a encomanant, acorda encomanar a l'Entitat Ferrocarrils de la Generalitat Valenciana com a transportista, la realització de les activitats de caràcter material, tècnic i de serveis que requerisca la prestació del servei de transport per carretera comprés en les actuals concessions València-Manises-Aeroport i Estació Empalmament FGV- La Coma, que amb anterioritat es prestaven pel Consorci Valencià de Transports, i la titularitat dels quals correspon al Govern Valencià.
  
Aquesta comanda de gestió tindrà una duració de cinc anys, comptadors des de la publicació d'aquest acord una vegada acceptada per Ferrocarrils de la Generalitat Valenciana, i s'extingirà, en qualsevol cas, quan el servei prestat per les línies de transport per carretera encomanades, passen a ser prestades pel ferrocarril o el tramvia.
  
La comanda de gestió no representa la cessió de la titularitat de la competència, i és facultat del Govern Valencià dictar tots els actes i resolucions que donen suport a l'activitat encomanada, que es portarà a terme segons aquest acord.
  
En virtut d'això, i a proposta del conseller d'Obres Públiques, Urbanisme i Transports, el Govern Valencià
  
ACORDA
  
Primer
  
Ratificar l'acord del consell d'administració del Consorci de Transports Públics de Viatgers de l'Àrea de València, de 15 de desembre de 1999, pel qual se segreguen d'aquest Consorci les Línies de transport de viatgers València-Manises-Aeroport i Estació Empalmament FGV- La Coma, certificació del qual s'incorpora a aquest acord com a annex número I
  
Segon
  
Assumir la gestió de les actuals línies València-Manises-Aeroport i Estació Empalmament FGV - La Coma i encomanar a l'Entitat Ferrocarrils de la Generalitat Valenciana la prestació del servei de transport per carretera comprés en les referides línies. La descripció detallada de l'objecte d'aquesta comanda de gestió, descripció de línies, recorreguts, etc., es troba en l'annex número II d'aquest acord. I la relació dels mitjans personals, tècnics, materials i de tota classe que el Govern Valencià entrega a l'Entitat a qui ho encomana es troba contingut en l'annex número III.
  
Tercer
  
Els treballadors inclosos en l'annex número III, passaran a pertànyer laboralment a Ferrocarrils de la Generalitat Valenciana, i conservaran la totalitat dels drets laborals que actualment tenen.
  
Quart
  
El material mòbil, instal·lacions i maquinària contingut en l'annex número III passarà a integrar-se en el patrimoni de Ferrocarrils de la Generalitat Valenciana amb el valor comptable indicat en aquest, i conforme amb les actes d'entrega que hauran de subscriure's entre el Consorci Valencià de Transports i Ferrocarrils de la Generalitat.
  
Cinqué
  
La gestió econòmica del servei encomanat es portarà a terme per Ferrocarrils de la Generalitat amb separació pressupostària i analiticocomptable. Per la prestació del servei de transport per carretera encomanat, Ferrocarrils de la Generalitat ingressarà l'import de les tarifes que es produïsquen. Aquestes tarifes es fixaran per Ferrocarrils de la Generalitat amb el mateix procediment que per a les tarifes pròpies del ferrocarril i tramvia, encara que figuraran separades d'aquestes. En qualsevol cas, la Generalitat Valenciana es compromet a habilitar els crèdits necessaris per a cobrir els dèficits que es deriven per a Ferrocarrils de la Generalitat per la prestació del servei encomanat.
  
Sisé
  
Es faculta el conseller d'Obres Públiques, Urbanisme i Transports per a subscriure aquesta comanda de gestió amb Ferrocarrils de la Generalitat Valenciana, i per a dictar totes les disposicions que siguen necessàries per al desenvolupament i execució d'aquest acord.
  
Seté
  
La comanda de gestió acordada, una vegada acceptada per l'Entitat Ferrocarrils de la Generalitat Valenciana, entrarà en vigor el mateix dia de la publicació en el Diari Oficial de la Generalitat Valenciana.
  
València, 23 de desembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
Annex I
  
Ramon Escrig Moreno, conseller secretari del Consorci Valencià de Transports (CVT),
  
CERTIFICA:
  
Que, en la sessió del Consell d'Administració del dia 15 de desembre de 1999, que tingué lloc a València, als locals de la Conselleria d'Obres Públiques, Urbanisme i Transports, s'adoptà, per unanimitat, l'acord següent:
  
1) Segregar les línies:
  
Línia 20. València-Manises-Aeroport (València-Mislata-Quart de Poblet-Manises-Aeroport)
  
Línia 25. Estació Empalmament (FGV)-Parc Tecnològic (Estació Empalmament (FGV)-Burjassot-Barri de la Coma-Urbanització Creu-Parc Tecnològic), de cara al fet que es puga procedir a encomanar la gestió d'ambdues línies, amb assumpció de mitjans personals i materials a aquestes adscrits a Ferrocarrils de la Generalitat Valenciana.
  
2) Que el president del Consorci, com a director general de Transports eleve aquest acord a la consideració del conseller d'Obres Públiques, Urbanisme i Transports per a la seua proposta d'aprovació al Govern Valencià i, així mateix, la resta dels ajuntaments integrats en el Consorci per a la seua ratificació.
  
3) L'efectivitat del present acord, respecte als treballadors de les línies referides, es produirà en el moment de la publicació en el DOGV de la pertinent encomanda de gestió a FGV.